text: 
  Hun vender sig om mod ham og siger forbavset: " Vidste du ikke det?
   Der er et yndigt lille gods ovre på østsiden af øen. "
  
  
  Han nikker. " Hvad tid skal jeg vente dig? " spørger han lidt 
  usikkert.
  
  
  Hun går forbi ham og åbner døren ind til stuen.
  
  
  " Vi kan mødes derude klokken nitten. Måske får du en invitation. 
  Jeg skal nok sige til Georg, at du kommer. "
  
  
  Han følger efter hende ind i stuen.
  
  
  " Så er det en aftale. Du må gå nu. "
  
  
  Hendes stemme tåler ingen modsigelse. Han ville godt have ligget lidt 
  længere inde i sengen med hende. Måske være blevet her i nat. Så han
   ikke havde behøvet at gå hjem til det forfærdelige hus på bakken.
  
  
  Han ser sig om i hendes hyggelige stue og går så mod udgangsdøren. 
  Han vender sig og prøver at give sin stemme en munter klang, da han
   siger: " Så farvel da. Vi ses på fredag. "
  
  
  
  